Կասկած լինել չի կարող, որ կոնֆետները եղել են: Ճիշտ այդպես ժամանակին գրանցվեցին հայկական շուկայում ադրբեջանական խնձորի, թեյի վաճառքի դեպքեր։ Եվ այն օրերին պատկան մարմինները նույնպես վստահեցնում էին, որ դա լինելու բան չէ: Հետո խոստովանեցին, որ` այո, ցավոք, դա կատարվել է, սակայն որևէ բացատրություն չտրվեց, թե այդ ի՞նչ հրաշքով են խնձոր, թեյ, կոնֆետ հատում Հայաստանի սահմանը, հաղթահարում բազում վերահսկողական արգելքներ ու հասնում մինչև վաճառասեղան, բայց երբ դեպքերը բացահայտվում են, հնարավոր չի լինում նույն ճանապարհով ետ գնալ ու հայտնաբերել բոլոր մեղավորներին: